200 



toeroenkeun angin poejoehna, 



nja poejoeh toedjoeh moendingeun. 

 Der angin datang pangamboeng tjatang di manggoeng, kilang kitoe teu katembong. 



Linjih ambrin hoenjoer leboer, 



lebakna antar sapisan, 



taneuh djiga beunang neukteuk, 



lemah djiga beunang ngoendak, 



taja leboena samendang, 



hade toera pamidangan, 



midang tani nandoer boekti, 



djiadan Boedjangga sakti, 



njadangan Nji Poerba sari. 

 Tjek Kai Boedjangga: „hjang adi, tjoeang njieun saoeng, opat saoeng koe 

 tiloean, tiloe saoeng koe sorangan." 



Njieun saoeng datang ka doea saoeng, tiloe saoeng, opat saoeng, lima saoeng, 

 genep saoeng datang ka toedjoeh saoeng; pangnoengtoeng panjiptakeun sasoegri- 

 ning pakarangan : said, njiroe, boboko, ajakan, tetenong, soemboel, katjapi, ka- 

 rinding, tarawangsa djeung tjaloeng. 



Ngoengkoeng tjaloeng troes ka manggoeng, 



kabogoh parapohatji, 



tangara dipihoemaan. 



XXXVIII. 



Tjatoerkeun Sanghjang loetoeng. 



Oenggal poë ka leuweung koedjang boentoeng dibabawa. 



„Oetoen djeung si-teteh reudjeung?" 



„Montong, da ngan sabirit loetoeng, mo anggeus." 



Djoeg ka leuweung, kasampak boedjangga, ngaderak ngeureunan palaj. 



Tjek Kai Boedjangga: „Oetoen, kami rek amit balik, ngan kari aseukan bae." 



Owah, ngoesik-ngoesik noe keur tjalik, 



ngobah-ngobah noe keur tapa, 

 neda pangampoera bae. 



„Oetoen, oelah rea kasaoeran, mo hedjo lalakonna, rambaj tjaritana, moen 

 teu koe amboe koe sadoeloerna." 



Djoeg ka sawarga loka manggoeng, prak tjalik di patapaan. 



Saoer Soenan amboe: „koemaha Kai Boedjangga, geus parele?" 



„Parele, kari aseukaneun bae." 



„Soekoer." 



Keur meudjeuh ngeureunan palaj. 



